**Tájékoztató**

**a lakásbérbeadáshoz kapcsolódó adatkezelésről**

**Tisztelt Hölgyem/Uram!**

Adatainak védelme fontos számunkra, ezért ezúton szeretnénk Önt tájékoztatni – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

1. **Az adatkezelő neve, elérhetőségei**

Budapest Főváros Önkormányzata

Budapest Főváros Főpolgármesteri Hivatal (továbbiakban: Hivatal) – Szociálpolitikai Főosztály

Cím: 1052 Budapest Városház utca 9-11.

Telefon: +361-327-1000

E-mail: ugyfelszolgalat@budapest.hu

Honlap: [www.budapest.hu](http://www.budapest.hu)

1. **Adatvédelmi tisztviselő elérhetőségei**

dr. Kormány-Krivács Zita

Telefon: +361-999-9190 E-mail: adatvedelmitisztviselo@budapest.hu

1. **Az adatkezelésre vonatkozó jogszabályok**
* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet
* Az információs önrendelkezési jogról és az információszabadságról szóló 2011. évi CXII. törvény
* Magyarország helyi önkormányzatairól szóló 2011. évi CLXXXIX. törvény (Mötv.)
* az államháztartásról szóló törvény végrehajtásáról szóló 368/2011. (XII.31.) kormányrendelet
* Budapest Főváros Önkormányzata Közgyűlésének a Budapest Főváros Önkormányzata tulajdonában lévő önkormányzati lakások bérbeadásának feltételeiről, a lakbérek mértékéről, valamint a Budapest Főváros Önkormányzatát megillető bérlőkiválasztási jogok hasznosításának szabályairólszóló 41/2016.(XII.29.) önkormányzati rendelete (Lakásrendelet)
1. **A Hivatal által a Budapest Főváros Önkormányzatának tulajdonában lévő lakások bérbeadásával kapcsolatban, valamint a kerületi önkormányzati tulajdonú lakások Fővárosi Önkormányzatot illető bérlőkiválasztási jogával kapcsolatban kezelt személyes adatok köre, az adatkezelés jogalapja, célja**

**Az érintett**, aki a lakásgazdálkodás során lehet:

pályázó, vagy kérelmező, továbbá bérlő és használó, valamint a vele együttköltöző, illetve együttlakó családtag.

Azért kezeljük valamennyi érintett adatait, hogy lakhatásukat a Budapest Főváros Önkormányzatának tulajdonában lévő lakóingatlanok bérbeadása útján biztosíthassuk, vagy a fővárosi kerületi önkormányzatok tulajdonában lévő egyes lakások bérlőiként való kijelölése útján tegyük ezt lehetővé, szolgálva egyúttal a Főváros jogos érdekeinek védelmét is.

|  |  |  |
| --- | --- | --- |
| **A kezelt személyes adatok** | **Az adatkezelés jogalapja** | **Az adatkezelés célja** |
| **Valamennyi jogcímen történő bérbeadás esetén kezelt személyes adatok**:az érintett- neve,- születési neve,- anyja neve,- születési helye, ideje,- személyazonosító igazolvány száma,- bejelentett lakóhelye,tartózkodási helye, ha ez nem azonos az előző címmel,-"nullás" igazolás (közműdíjakról és lakbérről)- gyermekek száma-bérlő (használó) bankszámlaszáma- tartozás kiegyenlítése érdekében szükséges adatok -egyéb elérhetőségei (levelezési cím, telefon, fax, e-mail),-valamennyi, a fentiekben meghatározott személy vagyoni, jövedelmi helyzetére vonatkozó adat | A személyes adatok kezelése a Rendelet 6. cikk (1) bekezdés e) pontja alapján, az adatkezelő közérdekű feladatának végrehajtása érdekében szükséges, figyelemmel a Rendelet 9. cikk (2) bekezdés f) pontjára.   | A személyes adatok kezelése a bérleti jogviszony létesítése, fenntartása, és a szerződés teljesítésével kapcsolatos kérelmek elbírálása, a lakbérkategória meghatározása, a hátralékos bérlőkkel (használókkal) szemben jogi eljárások indítása és lefolytatása az általuk felhalmozott tartozás behajtása érdekében szükséges.  |
| -**szolgálati jelleggel történő bérbeadás esetén** a fentiekben meghatározott személyes adatokon túl a munkahelyre vonatkozó adat, az érintett adóazonosító jele |
| -**méltányossági alapon történő bérbeadás esetén** a fentiekben meghatározott személyes adatokon túl az egészségi állapotra vonatkozó különleges adat- nyugdíjasházi kérelmezők esetén orvosi igazolás |

**Személyes adatok forrása**: A pályázóval/kérelmezővel/bérlővel/használóval együttköltöző, illetve együttlakó családtag személyes adatait a pályázótól/kérelmezőtől/bérlőtől/használótól kapjuk meg.

1. **Az adatkezelés időtartama**

A Hivatal a személyes adatokat *az önkormányzati hivatalok egységes irattári tervének kiadásáról szóló* 78/2012. (XII.28.) BM rendelet és belső szabályzatok szerinti időtartamig őrzi meg.

1. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak, valamint a döntési eljárásban résztvevők jogosultak.

A Hivatal a személyes adatokat a székhelyén található szervereken és a Hivatal központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatokat védjük. A személyes adatok védelméről a Hivatal saját belső utasítása alapján gondoskodik, valamint az alkalmazott informatikai eszközöket úgy választja meg, hogy a kezelt adat:

a) csak az arra feljogosítottak számára hozzáférhető

b) hitelessége biztosított

c) változatlansága igazolható

legyen.

A Hivatal munkatársai megakadályozzák, hogy minden olyan helyisége esetében, ahol adatkezeléssel, adatszolgáltatással kapcsolatos feladat ellátásra kerül sor, illetéktelen személyek jussanak be.

 **7. Adattovábbítás, a személyes adatok címzettjei**

A Főváros tulajdonában álló lakások esetén a Hivatal illetékes szervezeti egysége a Budapest Főváros Vagyonkezelő Központ Zrt.-vel (a továbbiakban: BFVK Zrt.) kötött közszolgáltatási szerződés alapján továbbítja az érintett adatait a BFVK Zrt.-hez.

A személyes adatokat a BFVK Zrt. adott ügyben illetékes vezetői és ügyintézői, munkatársai ismerhetik meg elektronikus úton vagy papír alapon, azonban az adatfeldolgozó – a lakásgazdálkodási tevékenysége során – csak tárolhatja és a lakbértámogatás felülvizsgálatát követően szükség szerint megváltoztathatja a lakbérekre, illetve bérleti díjakra vonatkozó adatokat.

Így a BFVK Zrt. a következő tevékenységeket látja el a lakásgazdálkodás során a Főpolgármesteri Hivatal részére.

* számlaadatokat tart nyilván annak érdekében, hogy a számlákat kibocsáthassa, számlakorrekciót hajt végre,
* bérleti (használati) díjakat, valamint a közvetített szolgáltatások díjait megállapítja, számlázza és beszedi
* bérleti szerződéseket tárol papír alapon,
* a megküldött bérleti szerződések alapján a vagyonkezelő munkatársai adják át a lakást beköltözéskor a bérlőnek és veszik vissza azt kiköltözéskor.
* amennyiben bérlő folyószámláján túlfizetés mutatkozik, úgy a kiköltözéskor visszautalja azt bérlő bankszámlaszámára
* bérlő halála esetén a hagyatéki eljárással kapcsolatos ügyintézés, mint folyószámla rendezés, a rendezést követően volt bérlő folyószámláján fennálló tartozás vagy túlfizetés összegének bejelentése, a hagyatéki végzés alapján a szükséges intézkedések megtétele

**A BFVK Zrt., mint adatfeldolgozó elérhetőségei**:

Név: Budapest Főváros Vagyonkezelő Központ Zrt.

Székhely: 1013 Budapest Attila út 13/A

E-mail: bfvk@bfvk.hu Honlap: [www.bfvk.hu](http://www.bfvk.hu)

**További adattovábbítás**

A Főváros tulajdonában álló lakások esetén a Hivatal illetékes szervezeti egysége a Rendelet 6. cikk (1) bekezdés e) pontja alapján a Lakásrendelet 42/A. § (4) pontjában meghatározottak szerint a hátralékos bérlőnek való segítségnyújtás céljából továbbítja az érintett személyes adatait (hátralékra vonatkozó adatait) a lakóhelye (tartózkodási helye) szerinti fővárosi kerületi családsegítő szolgálat részére.

A bérbeadó a személyes adatok (hátralékra vonatkozó adatok) továbbítását a kerületi családsegítő szolgálat részére és kérelmére

- lakbér-, használati díj- és különszolgáltatási díjhátralékról szóló hátralékigazolásának kiadása útján,

- fizetési felszólítása tényéről való tájékoztatása útján,

- bérleti szerződés felmondásának tényéről való tájékoztatása formájában

teljesítheti.

A személyes adatokat a kerületi családsegítő szolgálat adott ügyben illetékes vezetői és ügyintézői, munkatársai ismerhetik meg elektronikus úton vagy papír alapon, azonban a fővárosi kerületi családsegítő – segítő tevékenysége során – csak tárolhatja a bérlő személyes adatait (a bérlő hátralékára vonatkozó adatokat).

A kerületi családsegítő szolgálat a következő tevékenységeket látja el a hátralékos bérlőnek való segítségnyújtás során:

* bérlő személyes adatainak (hátralékára vonatkozó adatainak) ismeretében tájékoztatja a hátralékos bérlőt a támogatások típusairól, e támogatások igénybevételének lehetőségeiről, valamint a hátralékos bérlő rendelkezésére bocsátja a kérelmek formanyomtatványait
* hátralékos bérlő kérelmére adósságkezelési tanácsadást nyújt

**A XI. kerületi családsegítő szolgálat elérhetőségei**:

Név: Családsegítő és Gyermekjóléti Szolgálat

[Cím](https://www.google.com/search?rlz=1C1GCEU_huHU861HU861&q=csaladvedelmi+szolgalat+c%C3%ADm&stick=H4sIAAAAAAAAAOPgE-LVT9c3NExJM882MLKM15LNTrbSz8lPTizJzM-DM6wSU1KKUouLF7HKJBcn5iSmlKWmpObkZioUV-XnpAMFShSSD6_NBQBUVm3GTwAAAA&ludocid=16091192673754410171&sa=X&ved=2ahUKEwiI0cuu-7fqAhVE-yoKHWMeDxUQ6BMwEHoECBMQAg): 1117 Budapest, Bogdánfy u. 7/d.

Honlap: <https://kozigazgatas.ujbuda.hu/human-szolgaltato-kozpont/csaladsegito-szolgalat>

**A XIII. kerületi családsegítő szolgálat elérhetőségei**:

Név: HÍD Család- és Gyermekjóléti Szolgálat

[Cím](https://www.google.com/search?rlz=1C1GCEU_huHU861HU861&q=csaladvedelmi+szolgalat+c%C3%ADm&stick=H4sIAAAAAAAAAOPgE-LVT9c3NExJM882MLKM15LNTrbSz8lPTizJzM-DM6wSU1KKUouLF7HKJBcn5iSmlKWmpObkZioUV-XnpAMFShSSD6_NBQBUVm3GTwAAAA&ludocid=16091192673754410171&sa=X&ved=2ahUKEwiI0cuu-7fqAhVE-yoKHWMeDxUQ6BMwEHoECBMQAg): **1134 Budapest, Tüzér u. 56-58**

Honlap: [http://prevencio.bp13.hu](http://prevencio.bp13.hu/)

**A XIV. kerületi családsegítő szolgálat elérhetőségei**:

Név: Zuglói Család- és Gyermekjóléti Központ

[Cím](https://www.google.com/search?rlz=1C1GCEU_huHU861HU861&q=csaladvedelmi+szolgalat+c%C3%ADm&stick=H4sIAAAAAAAAAOPgE-LVT9c3NExJM882MLKM15LNTrbSz8lPTizJzM-DM6wSU1KKUouLF7HKJBcn5iSmlKWmpObkZioUV-XnpAMFShSSD6_NBQBUVm3GTwAAAA&ludocid=16091192673754410171&sa=X&ved=2ahUKEwiI0cuu-7fqAhVE-yoKHWMeDxUQ6BMwEHoECBMQAg):  1144 Budapest, Füredi park 6.

Honlap: <https://www.zcsk.hu/>

**8. Az érintett adatkezeléssel kapcsolatos jogai, jogorvoslati lehetőségei**

Az érintett kérelmezheti a Hivatalnál (az 1. pontban megjelölt elérhetőségeken):

* tájékoztatását a személyes adatai kezeléséről
* személyes adatainak helyesbítését,
* személyes adatai kezelésének korlátozását,
* jogszabályban elrendelt adatkezelések kivételével személyes adatai törlését.

Az érintett továbbá tiltakozhat személyes adatainak kezelése ellen.

**Az érintett kérelmére Adatkezelő**

* Tájékoztatást ad arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a Hivatal ezt rendelkezésre bocsátja. Az érintett által kért további másolatokért a Hivatal adminisztratív költségeken alapuló ésszerű mértékű díjat számíthat fel.
* Adatkezelő az érintett kérésére indokolatlan késedelem nélkül helyesbíti az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

**Adatkezelő**

* a személyes adatot törli, ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezelésre. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére korlátozza az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

**Az érintett**

• jogosult arra, hogy a saját helyzetével kapcsolatos okokból tiltakozzon személyes adatainak kezelése ellen. Ebben az esetben a személyes adatait nem kezelhetjük tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok helyesbítésére, törlésére, korlátozására, vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet, továbbá mindazokat értesíti, akivel, illetve amellyel korábban a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére Adatkezelő e címzettekről tájékoztatja.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő fent megadott elérhetőségére megküldeni, melyet – annak beérkezését követően –haladéktalanul, de legkésőbb 1 hónapon belül megvizsgál és a panaszost a vizsgálat eredményéről írásban tájékoztatja.

* **Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

Nemzeti Adatvédelmi és Információszabadság Hatóság

1055 Budapest Falk Miksa utca 9-11. Fax: +361 391-1410 e-mail: ugyfelszolgalat@naih.hu

* **Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

* **Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni. Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Amennyiben további tájékoztatásra van szüksége, kérjük írjon az** adatvedelmitisztviselo@budapest.hu **e-mail címre.**

Hatályos: 2019. október 1-től

Frissítve: 2022. 03. 28.